Document ID: 31989R1326

*****
ΚΑΝΟΝΙΣΜΟΣ (ΕΟΚ) αριθ. 1326/89 ΤΗΣ ΕΠΙΤΡΟΠΗΣ
της 16ης Μαΐου 1989
που τροποποιεί τον κανονισμό (ΕΟΚ) αριθ. 3782/88 που εξουσιοδοτεί τη Γερμανία και τη Γαλλία να μην εφαρμόσουν σε ορισμένες ζώνες τα μέτρα που προβλέπονται στον κανονισμό (ΕΟΚ) αριθ. 1442/88 σχετικά με τη χορήγηση πριμοδοτήσεων για την οριστική εγκατάλειψη των αμπελουργικών εκτάσεων για τις αμπελουργικές περιόδους 1989/90 έως 1995/96
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1442/88 του Συμβουλίου της 24ης Μαΐου 1988 για τη χορήγηση, για τις αμπελουργικές περιόδους 1989/90 έως 1995/96, πριμοδοτήσεων για την οριστική εγκατάλειψη των αμπελουργικών εκτάσεων (1), και ιδίως το άρθρο 12 παράργραφος 1,
Εκτιμώντας:
ότι η Γαλλία υπέβαλε πριν από την 1η Απριλίου 1989, σύμφωνα με τον κανονισμό (ΕΟΚ) αριθ. 2729/88 της Επιτροπής της 31ης Αυγούστου 1988 για τον καθορισμό των λεπτομερειών εφαρμογής του κανονισμού (ΕΟΚ) αριθ. 1442/88 (2), όπως τροποποιήθηκε τελευταία από τον κανονισμό (ΕΟΚ) αριθ. 678/89 (3), συμπληρωματική αίτηση εξαιρέσεως από το πεδίο εφαρμογής των μέτρων που προβλέπονται στον κανονισμό (ΕΟΚ) αριθ. 1442/88 από την αμπελουργική περίοδο 1989/90· ότι οι συμπληρώσεις αυτές εμπίπτουν στις κατηγορίες που δικαιολογούνται στην παρούσα αίτηση για την έκδοση του κανονισμού (ΕΟΚ) αριθ. 3782/88 της Επιτροπής (4), που εξουσιοδοτεί τη Γερμανία και τη Γαλλία να μην εφαρμόσουν σε ορισμένες ζώνες τα μέτρα που προβλέπονται στον κανονισμό (ΕΟΚ) αριθ. 1442/88· ότι το διορθωμένο αμπελουργικό δυναμικό του συνόλου των ζωνών αυτών είναι μικρότερο από το 10 % του εθνικού γαλλικού αμπελουργικού δυναμικού·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3782/88 τροποποιείται ως εξής:
1. στην παράγραφο 1 τρίτη περίπτωση προστίθεται: «Ile d'Oleron»·
2. στην παράγραφο 2 πρώτη περίπτωση προστίθεται: «Jurancon, Bearn, Irouleguy, Coteaux du Vendomois»·
3. στην παράγραφο 3 δωδέκατη περίπτωση προστίθεται στα ονόματα των περιοχών: «Pouillon».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την αμπελουργική περίοδο 1989/90.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαΐου 1989.

Labels: 15
17
19
6